สวัสดีค่ะ หนูมีปัญหากวนใจอยากจะสอบถามค่ะ เมื่อประมาณเดือนธันวาปี 2561 หนูได้ไปฝังเข็มยาคุมมาแบบ 5 ปี 2 หลอดค่ะ (ปีนั้นอายุ 19) ซึ่งหนูได้ทำความเข้าใจกับผลข้างเคียงที่ว่าอาจจะมาเลือดกระปริปกระปรอย หรืออาจจะประจำเดือนไม่มาบ้าง แต่ว่าตั้งแต่ต้นเดือนตุลา 62 หนูมีลักษณะเลือดมากระปริบกระปรอยทุกวัน ทุกวันนี้ยังเป็นอยู่ค่ะ (12 พย.62) รู้สึกว่ามันนานเกินไปแล้วก็เกิดความกังวลค่ะ หนูผิดปกติอะไรมั้ยคะ ก่อนหน้านี้ก็มีมาบ้าง ไม่มาบ้าง หรือกระปริบกระปรอยบ้าง แต่ไม่นานขนาดนี้ รบกวนด้วยนะคะ ขอบค่ะ
สวัสดีค่ะ การใช้ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงแต่อย่างไรก็ตามเลือดที่มาควรเป็นแบบกระปริดกระปรอย ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเป็นเดือน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องค่ะในขณะนี้ ทำความสะอาดอวัยวะเพศภายนอกด้วยน้ำสะอาด ไม่สวนล้างช่องคลอด งดการมีเพศสัมพันธ์ไปก่อนถ้ายังมีเลือดออกกระปริดกระปรอยติดต่อกัน ไม่ซื้อยาปรับฮอร์โมนหรือยาสตรีใดๆมารับประทานเอง และรีบไปตรวจหาสาเหตุ